《杨兵宪平寇志喜》
明代·陈光世

先生壮志最堪多，一剑西挥逐霭魔。征骑嘶风閒寄阃，庙筹指日倒前戈。

腾欢万井横春色，奏捷重封谩凯歌。自古奇勋还节钺，遥从仙仗祝呜珂。

作者简介：陈光世，字复振。惠来人。明世宗嘉靖二十八年（一五四九）年贡生，入国学。穆宗隆庆元年（一五六七）谒选，授钜野知县。寻告归，家居二十年而卒。有《雪坡集》四卷。清康熙《潮州府志》卷九上有传。